jkorsvik/nowiki_second_scrape_merged huggingface dataset:
Tirynthoides

Tirynthoides er en slekt av sommerfugler som tilhører familien smygere (Hesperiidae).


== Utseende ==
Middelsstore (vingespenn 35-40 millimeter), kraftige, litt smalvingede, brune smygere. Oversiden er brun med noen små, delvis gjennomsiktige, hvite flekker på forvingen, mens undersiden er mer mønstret: T. lotana har på bakvingen en stor, litt uregelmessig, gul, svart og hvit øyeflekk, mens T. virilis er brunlig med hvite striper.


== Levevis ==
Larvene lever trolig på gress og halvgress.


== Utbredelse ==
Slekten er utbredt i Sør-Amerika, fra Venezuela i nord til Argentina i sør.


== Systematisk inndeling ==

Ordenen sommerfugler, Lepidoptera Linnaeus, 1758
Gruppen Glossata
Gruppen Coelolepida
Gruppen Myoglossata
Gruppen Neolepidoptera
Gruppen Heteroneura
Gruppen Eulepidoptera
Gruppen Ditrysia
Gruppen Apoditrysia
Gruppen storsommerfugler, Macrolepidoptera
Gruppen dagsommerfugler, Rhopalocera
Overfamilien Hesperioidea – nå regner man vanligvis bare med én familie
Familien smygere, Hesperiidae
Underfamilien Hesperiinae Latreille, 1807
Slektsgruppen Hesperiini  Latreille, 1807
Slekten Tirynthoides Bell, 1940
Tirynthoides lotana (Butler, 1870)
Tirynthoides virilis (Riley, 1929)


== Kilder ==
Brower, A.V.Z. & Warren, A. (2007) Tirynthoides på Tree of life [1]
Markku Savela's Lepidoptera and some other life forms: Sjekkliste over artene. Hentet 3.11. 2012.


== Eksterne lenker ==
(en) Tirynthoides i Encyclopedia of Life 
(en) Tirynthoides i Global Biodiversity Information Facility 
(en) Tirynthoides hos NCBI 
Tirynthoides – detaljert informasjon på Wikispecies 
Butterflies of America - Tirynthoides spp. [2]
Smolnyjklosteret

Smolnyjklostret (russisk: Смольный монастырь) eller Smolnyjkomplekset (архитектурного ансамбля Смольного) er et bygningskompleks som opprinnelig ble oppført som kloster. Smolnyjklostret ligger i St. Petersburg i Russland ved Nevas bred, og anlegget omfatter den kjente Smolnyjkatedralen.
Klostret ble oppført i perioden 1748–1769, på ordre fra keiserinne Elisabeth – en av Peter den stores døtre –, med Francesco Bartolomeo Rastrelli som arkitekt.


== Navnet ==
Navnet «Smolnyj» har sammenheng med klosterets beliggenhet. Da byen St. Petersburg ble grunnlagt ble det laget bek på dette stedet (bek heter smola på russisk), til bruk ved bygging og vedlikehold av skip. Derfor ble området kalt «smolny» – stedet der man tilbereder bek.


== Katedralen ==
Klostrets sentrale bygning er katedralen, en hvit og blå barokkbygning, som betraktes som et av Rastrellis mesterverker. Han planla også et 160 meter høyt klokketårn, og modellen av dette tårnet finnes i Det russiske kunstakademiets forskningsmuseum. Elisabeths død i 1762 medførte at klokketårnet aldri ble bygget, og arbeidet ved klosteret stanset opp i flere år. Den nye keiserinnen, Katarina II, var ikke begeistret for barokkstilen.


== Bruksendringer ==
I perioden 1764–1808 ble flere av bygningene tatt i bruk av Smolnyj-instituttet, før de fikk sin egen bygning. Katedralens interiør ble først ferdigstilt i 1835, og da i Vasilij Stasovs neoklassisistiske stil. Katedralen ble vigslet 22. juli 1835, med et hovedalter viet Oppstandelsen, og to sidealtre viet til henholdsvis Maria Magdalena og St. Elisabet.
Under det sovjetiske regimet var katedralen stengt (1923–1982), og den forfalt. Etter kommunismens fall ble den innredet som konserthus. De omkringliggende klosterbygninger er i dag kontorer for private og offentlige organisasjoner, blant annet har Statsuniversitetet i Sankt Petersburg kontorer der.


== Referanser ==


== Eksterne lenker ==
(en) Smolny monastery – kategori av bilder, video eller lyd på Commons
Jeff Flake

Jeffry Lane «Jeff» Flake (født 31. desember 1962 i Snowflake i Arizona) er en amerikansk politiker som representerer Det republikanske parti. Flake satt i Representantenes hus fra 2001 til 2013. Han ble ved valget i 2012 valgt til Senatet for delstaten Arizona, og tok over plassen til Jon Kyl i januar 2013.
I oktober 2017 kunngjorde Flake at han ikke ønsket å stille til gjenvalg til Senatet på grunn av den retningen partiet hadde utviklet seg i under president Donald Trump.


== Bibliografi ==
Jeff Flake (2017). Conscience of a Conservative: A Rejection of Destructive Politics and a Return to Principle (engelsk). Random House. ISBN 978-0399592911. 


== Referanser ==


== Eksterne lenker ==
(en) Jeff Flake – kategori av bilder, video eller lyd på Commons 
(en) Jeff Flake på Internet Movie Database 
(en) Jeff Flake på Twitter 
(en) Jeff Flake på Facebook 
(en) Jeff Flake på Instagram 
(en) Jeff Flake på YouTube (en) Biografi hos Amerikas forente staters kongress’ biografiske kartotek
(en) Stemmegivingsoversikt vedlikeholdt av The Washington Post
(en) Finansredegjørelse for valgkamp hos Federal Election Commission
(en) Valgkampbidrag hos OpenSecrets.org
(en) Biografi, stemmegivingsoversikt, og oppslutning hos interessegrupper hos Project Vote Smart
(en) Stilling i saker og relaterte sitater hos On The Issues
(en) Medarbeiderlønn, turer og personlig finans hos LegiStorm.com
(en) Kongressprofil  hos GovTrack.us
(en) Jeff Flake hos Internet Movie Database
(en) Verker om og med Jeff Flake i biblioteker (WorldCat-katalogen)
(en) Profil hos Ballotpedia
Hadesina divisa

Hadesina divisa er en sommerfugl innen gruppen tannspinnere. Den lever i Colombia.


== Kilder ==
Miller, J.S. 2009: Generic revision of the Dioptinae (Lepidoptera: Noctuoidea: Notodontidae) Part 1: Dioptini. Bulletin of the American Museum of Natural History, 321: 1-674.


== Eksterne lenker ==
Artikkelen har ingen egenskaper for arter i Wikidata
Hadesina divisa hos Discover Life
MP3Gain

MP3Gain er en åpen og fri (også gratis) Lyd-fil standardiserer.
Den er utgitt under den frie bruker lisensen GNU Lesser General Public License.


== Funksjoner ==
Automatisk og tapsfri justering av lydnivået på mp3-filer så alle mp3-ene har lik oppfattet lydnivå.


== Se også ==
Fri programvare
Fri programvare til Windows
Fri programvare til Mac OS X


== Eksterne lenker ==
Offisielt nettsted 
(en) MP3Gain – kategori av bilder, video eller lyd på Commons 
Youtube Tutorial
sourceforge.net/projects/mp3gain/
Statsadministrasjonen for religiøse anliggender

Statsadministrasjonen for religiøse anliggender (forenklet kinesisk: 国家宗教事务局; tradisjonell kinesisk: 國家宗教事務局; pinyin: Guójiā Zōngjiào Shìwùjú), forkortet Zongjiaoju (宗教局, Zōngjiàojú), godt kjent under sitt engelske navn State Administration for Religious Affairs, forkortet SARA) er formelt en etat under Statsrådet men er veiledet av Enhetsfrontens arbeidsdepartement til Kinas kommunistparti. Den har tilsyn med Kinas fem offisielt godkjente religiøse paraplyorganisasjoner, Kinas buddhistiske forening, Kinas taoistiske forening, Kinas islamske forening, Den protestantiske Tre Selv patriotiske bevegelse og Den kinesiske patriotiske katolske forening. 
Det er Statsadministrasjonens oppgave å kontrollere religiøse utnevnelser, utvelgelse av geistlighet og fortolkning av religiøs lære. Statsadministrasjonen arbeider også for å se til at de registrerte religiøse organisasjoner støtter det kinesiske kommunistiske partis politikk og bidrar til å fremme Partiets samfunnsmessige prosjekter.Ye Xiaowen (kinesisk: 叶小文; pinyin: Yè Xiǎowén) ledet SARA fra 1995 til 2009. Etter Ye ble sekretæren for det kinesiske kommunistiske partikomite ved  Sentralinstituttet for sosialismen, Wang Zuoan, forfremmet fra SARAs visedirektørstilling til direktørvervet.


== Referanser ==


== Eksterne lenker ==
Offisielt nettsted 
State Administration for Religious Affairs
Marthe Sundby

Marthe Randine Sundby (født 18. april 1975, død 12. september 2017) var en norsk kroppsbygger og skøyteløper. Hun representerte Norge, Team Fitnessplanet i kroppsbygging og Aurskog-Finstadbru Sportsklubb som skøyteløper.
Hun var norsk og nordisk mester i bodybuilding 2012 og ble norgesmester også i 2006. Hun var flere ganger norsk mester i juniorklassen i hurtigløp på skøyter.
Sundby ble kreftsyk i 2007 og ble erklært frisk i 2012, men ble på nytt syk, og døde 12. september 2017.


== Meritter ==


=== Norgesrekorder ===
Liste over norgesrekordnoteringer gjort av Marthe Sundby.
Junior damer* = Ikke offisiell rekord.


=== Internasjonale mesterskap på skøyter ===
Junior-VM på skøyter deltatt i tre VM ved tre konkurranser.

Calgary 1991 i sammenlagt, Warszawa 1992 i sammenlagt og Baselga di Pinè 1993 i sammenlagt.Beste resultat 11.-plass sammenlagt i Baselga di Pinè 1993.


== Personlige rekorder i skøyteløp ==


== Referanser ==


== Eksterne lenker ==
(en) Marthe Sundby – Speedskatingbase.eu 
(en) Marthe Sundby – SpeedSkatingNews.info 
(en) Marthe Sundby – SpeedSkatingStats.com Skøyter(en) Marthe Sundby på Jakub Majerski's Speedskating database (Adelskalender distanser og sammenlagt)KroppsbyggingJoachim Pedersen, red. (22. mai 2006). «Intervju: Marthe Sundby». Treningsforum.no. Besøkt 26. juli 2017. 
Caroline Bjerkland (22. august 2015). «Moden muskelbunt». Romerikes Blad. Besøkt 26. juli 2017.
Det europeiske akademi for vitenskap og kunst

Det europeiske akademi for vitenskap og kunst (latin: Academia Scientiarum et Artium Europaea) ble grunnlagt i den østerrikske byen Salzburg i 1990 av den salzburgske hjertekirurgen Felix Unger, kardinal-erkebiskopen Franz König fra Wien og statsviteren og filosofen Nikolaus Lobkowicz.
Akademiet hadde i 2012 omtrent halvannet tusen europeiske vitenskapsmenn og kunstnere, hvorav 29 er nobelprisvinnere. Disse drøfter spørsmål som Europa og verden står overfor, i tidsskrifter.  
Medlemmene er innordnet i følgende syv kategorier:
I. Humaniora
II. Medisin
III. Kunst
IV. Naturvitenskap
V. Statsvitenskap, rettsvitenskap og økonomi
VI. Naturvitenskap og teknisk vitenskap
VII. Verdensreligioner


== Se også ==
Alma Mater Europaea
Europa-colleget


== Referanser ==


== Eksterne lenker ==
(en) Offisielt nettsted 
(en) European Academy of Sciences and Arts – kategori av bilder, video eller lyd på Commons 
Nettstedet til Alma Mater Europaea
Nigel Murray

Nigel Murray (født 22. mai 1964 i Royal Leamington Spa i Warwickshire) er en engelsk handikappet bocciaspiller, som konkurrerer i klassen BC2, som er en av klassene for utøvere med cerebral parese. 
Murray har cerebral parese, bruker rullestol, og begynte med boccia tidlig på 1990-tallet. Han debuterte internasjonalt i 1999, og har deltatt i alle fire paralympiske sommerleker fra 2000 til 2012. Han er engelsk mester tolv ganger, og britisk mester syv ganger.


== Karriere ==
18 måneder etter at han begynte med boccia deltok han ved Paralympiske sommerleker 2000 i Sydney, der han fikk én gullmedalje. Individuelt vant han klassen BC2, etter å ha slått sørkoreanske Jin Woo Lee 5-2 i finalen. Han vant alle sine kamper. Året etter fikk han sølv individuelt ved EM i boccia, som ble arrangert i Tsjekkia.Ved VM i boccia 2002 i Portugal vant han to gullmedaljer, både individuelt og i lagkonkurransen. Han fikk ingen medaljer ved Paralympiske sommerleker 2004, men i 2005 var han med på det britiske laget som fikk sølv i EM i Portugal. Individuelt kom han på 4.-plass. Ved VM i Brasil i 2006 fikk britene bronse i lagkonkurransen, mens Murray kom på 9.-plass individuelt. I 2007 fikk Murray bronse individuelt og gull i lagkonkurransen ved World Cup i Vancouver.I 2008 deltok han ved sine tredje paralympiske sommerleker. Her fikk han sølv individuelt, etter finaletap 3-5 mot 22 år gamle Hoi Ying Karen Kwok fra Hongkong. Murray ledet her 3-0 etter første omgang, men tapte likevel finalen. I lagkonkurransen fikk Storbritannia gull, etter seier 8-4 mot Portugal i finalen. I tillegg til Murray deltok Dan Bentley, Zoe Robinson og David Smith på laget. 
Ved EM i boccia 2009 fikk han to medaljer. Individuelt gikk han ut av gruppespillet med 4 seire på 4 kamper, og en samlet score på 57-2. Hans første tap kom i semifinalen, der han tapte 0-4 mot spanske Manuel Martin, men han vant deretter bronsefinalen 7-3 mot Pedro Silva. I lagkonkurransen fikk Storbritannia sølv, bak Portugal. 
Han fikk sølv individuelt ved i VM i boccia 2010. Han slo europamester Manuel Ángel Martín i kvartfinalen, og Tomas Kral i semifinalen, men tapte 2-5 for kinesiske Zhiqiang Yan i finalen. Året etter fikk han to medaljer ved World Cup i Belfast. Individuelt fikk han sølv, bak portugusiske Abilio Valente, og i lagkonkurransen fikk Storbritannia bronse.Han fikk bronse i lagkonkurransen ved London Boccia Invitational 2012, og gull individduelt. Ved Paralympiske sommerleker 2012 i London var han med på Storbritannias lag som fikk bronse i klassen BC1-2, her spilte Murray sammen Dan Bentley, Zoe Robinson og David Smith. Storbritannia slo her Portugal 7-5 i bronsefinalen. Individuelt ble han slått ut i kvartfinalen, der han tapte 1-3 for Zhong Kai.


== Referanser ==


== Eksterne lenker ==
Profil hos IPC
GB Boccia - BC2 Nigel Murray
British Paralympic Association - Nigel Murray
Paralympians Club - Nigel Murray
London 2012 - Nigel Murray
London 2012 - Athletics - Boccia (resultater PL 2012)
Jeppsson

Jeppsson kan vise til:

Carla Jeppsson (1922, Knutsvik), svensk lærer og salmedikter
Catherine Marie-Louise Jeppsson (1958, Helsingborg), svensk skuespiller
Frans Jeppsson-Wall (1998, Ystad), svensk sanger
Håkan Jeppsson (1961, Malmö), svensk fotball-leder (Malmö FF)
Kerstin Jeppsson (1948, Nyköping), svensk komponist
Peter Jeppsson (1968), svensk politiker for Socialdemokraterna
Renate Jeppsson (1973), norsk skøyteløper
Rikke (Emilie) Jeppsson (1988), norsk skøyteløper
Simon Jeppsson (1995, Lund), svensk håndballspiller
Jepsen

Jepsen:

Allan (Kierstein) Jepsen (° 1977, Kolding), en dansk tidligere fotball spiller
Erling Jepsen (° 1956, Gram), en dansk forfatter
Carly Rae Jepsen (° 1985, Mission, Britisk Columbia), en canadisk sangartist
Maria Jepsen (° 1945, Bad Segeberg)


== Se også ==
Jeppsson
Järvi

Järvi er finsk for innsjø, og et vanlig finsk etternavn, også brukt i Estland.

Jyrki Heikki Järvi (f. 1966), finsk seiler og olympisk mester
Neeme Järvi (f. 1937), estisk dirigent
The Red Jumpsuit Apparatus

The Red Jumpsuit Apparatus er et amerikansk rockeband som ble startet i Middleburg i Florida i 2003.
Barndomsvennene Ronnie Winter og Duke Kitchens startet bandet i 2001. The Red Jumpsuit Apparatus ble offisielt dannet i 2003, etter at de fikk med flere medlemmer til bandet. Bandnavnet ble til ved at bandmedlemmene stemte på tilfeldige ord de kastet på en vegg.
I 2005 spilte The Red Jumpsuit Apparatus inn en EP-CD som ble gitt ut i forskjellige byer for å skape blest om bandet. Bandet begynte også å bli mer populære etter at de begynte å markedsføre seg via visse sosiale medier (Myspace). Selv om de var populære lokalt, fant bandet det vanskelig å sikre seg en platekontrakt. De valgte derfor en periode på 18 måneder på å skrive sanger før de begynte å gi konserter. Etter at bandet hadde spilt en rekke konserter og forestillinger, økte tilhengerskaren til et nivå langt utover deres nærområde. Jason Flom fra Virgin Records la også merke til bandet, og i 2005 begynte de å jobbe med sitt første album for Virgin.


== Diskografi ==
2004 The Red Jumpsuit Apparatus
2005 Don't You Fake It
2009 Lonely Road
2011 Am I the Enemy


== Referanser ==


== Eksterne lenker ==
(en) Offisielt nettsted 
(en) The Red Jumpsuit Apparatus – kategori av bilder, video eller lyd på Commons 
(en) The Red Jumpsuit Apparatus på Internet Movie Database 
(en) The Red Jumpsuit Apparatus på Apple Music 
(en) The Red Jumpsuit Apparatus på Discogs 
(en) The Red Jumpsuit Apparatus på MusicBrainz 
(en) The Red Jumpsuit Apparatus på Spotify 
(en) The Red Jumpsuit Apparatus på Songkick 
(en) The Red Jumpsuit Apparatus på Last.fm 
(en) The Red Jumpsuit Apparatus på Last.fm 
(en) The Red Jumpsuit Apparatus på AllMusic
Cravera

Cravera er en slekt av sommerfugler som tilhører familien smygere (Hesperiidae).


== Utseende ==
Middelsstore (vingespenn ca. 45–50 millimeter), mørkbrune smygere. Oversiden er mørkbrun med noen hvite flekker som på bakvingen går sammen til et hvitt tverrbånd. Bakkroppen og den indre delen av bakvingene har en del grønnlige, glinsende, hårlignende skjell. Undersiden er lysere brun, forvingen med et hvitt felt ved bakkanten, bakvingen med et markert, hvitt tverrbånd.


== Levevis ==
Sannsynligvis lever larvene, som andre Hesperiini, på gress og halvgress.


== Utbredelse ==
Slekten er utbredt i Sør-Amerika (kjent fra Surinam, Fransk Guyana og Bolivia).


== Systematisk inndeling ==

Ordenen sommerfugler, Lepidoptera Linnaeus, 1758
Gruppen Glossata
Gruppen Coelolepida
Gruppen Myoglossata
Gruppen Neolepidoptera
Gruppen Heteroneura
Gruppen Eulepidoptera
Gruppen Ditrysia
Gruppen Apoditrysia
Gruppen storsommerfugler, Macrolepidoptera
Gruppen dagsommerfugler, Rhopalocera
Overfamilien Hesperioidea – nå regner man vanligvis bare med én familie
Familien smygere, Hesperiidae
Underfamilien Hesperiinae Latreille, 1807
Slektsgruppen Hesperiini  Latreille, 1807
Slekten Cravera de Jong, 1983
Cravera laureatus (Draudt, 1923)
Cravera rara de Jong, 1983


== Kilder ==
Brower, A.V.Z. & Warren, A. (2007) Cravera på Tree of life [1]
Markku Savela's Lepidoptera and some other life forms: Sjekkliste over artene. Hentet 3.11. 2012.


== Eksterne lenker ==
(en) Cravera i Global Biodiversity Information Facility 
Cravera – detaljert informasjon på Wikispecies 
Butterflies of America - Cravera spp. [2]
Tamm

Tamm kan referere til:

Hedvig Svedenborg, født Tamm
Igor Tamm
Jüri Tamm
(Claës) Fabian Tamm
Mary Tamm


== Se også ==
Tammer
Libra (sommerfugl)

Libra er en slekt av sommerfugler som tilhører familien smygere (Hesperiidae).


== Utseende ==
Middelsstore (vingespenn 30–40 millimeter), brune og oransje smygere. Oversiden er mørkbrun med utbredte, oransje til gulaktige felter. Individer som er mørkbrune med hvite flekker forekommer også. Undersiden er mest brungul, med et brunt felt langs bakkanten av forvingen.


== Levevis ==
Sannsynligvis lever larvene, som andre Hesperiini, på gress og halvgress.


== Utbredelse ==
Slekten er utbredt i det sørlige Brasil, Paraguay og Argentina.


== Systematisk inndeling ==

Ordenen sommerfugler, Lepidoptera Linnaeus, 1758
Gruppen Glossata
Gruppen Coelolepida
Gruppen Myoglossata
Gruppen Neolepidoptera
Gruppen Heteroneura
Gruppen Eulepidoptera
Gruppen Ditrysia
Gruppen Apoditrysia
Gruppen storsommerfugler, Macrolepidoptera
Gruppen dagsommerfugler, Rhopalocera
Overfamilien Hesperioidea – nå regner man vanligvis bare med én familie
Familien smygere, Hesperiidae
Underfamilien Hesperiinae Latreille, 1807
Slektsgruppen Hesperiini  Latreille, 1807
Slekten Libra Evans, 1955
Libra aligula (Schaus, 1902)
Libra anatolica (Plötz, 1883)


== Kilder ==
Brower, A.V.Z. & Warren, A. (2007) Libra på Tree of life [1]
Markku Savela's Lepidoptera and some other life forms: Sjekkliste over artene. Hentet 3.11. 2012.


== Eksterne lenker ==
(en) Libra i Encyclopedia of Life 
(en) Libra i Global Biodiversity Information Facility 
(en) Libra hos NCBI 
Libra – detaljert informasjon på Wikispecies 
Butterflies of America - Libra spp. [2]
Baklava

Baklava er en kjent kurdisk dessert som også er mye utbredt i tidligere osmanske områder (Hellas, Balkan, Tyrkia, Bulgaria), samt i Sentral-Asia og Vest-Asia, og andre steder der det bor mange tyrkere. Den består av flere tynne lag med filodeig, fylt med nøtteblanding og trukket i honning eller sirup.


== Etmyologi ==
Ordet baklava stammer fra de gamle tyrkiske ordene baklağu og baklağı. Det er også vært nevnt at ordet kan være en tyrkifisering av det mongolske ordet baγla-, men dette ordet har selv tyrkisk opphav.

		
		
		


== Referanser ==
Beekman

Beekman:

Aimée Beekman (* 1933, Tallinn), estisk forfatterinne
(Garretson) "Garry" Beekman Trudeau (* 1948, New York)
Marcel Beekman (* 1969), nederlandsk tenor
Vladimir Beekman (Влади́мир Эуге́нович Бе́экман; 1929, Tallinn  –  2009, Tallinn), estisk forfatter og oversetter
Yolande (Elsa Maria) Beekman, født Unternahrer (1911, Paris  –  1944, KZ Dachau), sveitsisk spion under den andre verdenskrig


== Se også ==
Beckmann
Becker


== Referanser ==
Beckmann

Beckmann, Beckman:

Beckmann AS, en norsk produsent av skolesekker, ryggsekker, lommebøker o.l.
Ernesto Beckmann Geisel (1908, Bento Gonçalves – 1996), en brasiliansk yrkesmilitær (general) og politiker
Max Beckmann (1884, Leipzig – 1950, Manhattan), en tysk maler, tegner, grafiker, skulptør og forfatter
Mikkel Beckmann (f. 1983, Virum), en dansk fotballspiller


=== Beckman ===
William «Bill» Beckman (1881, New York – 1933 ? Queens)
Lasse Beckman (f. 1943, [?]), en svensk trener og tidligere ishockeyspiller
Kaj Beckman (1913, Enköping – 2002), en svensk billedkunstner, illustratør og forfatter
Gunnel Beckman (1910, Falköping – 2003 ), en svensk forfatter
Candice Michelle Beckman-Ehrlich (f. 1978, Milwaukee), en amerikansk skuespiller, modell og profesjonell bryter


== Se også ==
Bäckman (sv) (Baeckman), Bäckmann (Baeckmann)
Bäcker (de) (Baecker (sv)), Backer, Baker
Becker (etternavn) (de), Beckermann (de) (Beckerman (en)), Bekker (de)
Bäck (de) (Baeck (de), Beck (etternavn) (de)), Back (etternavn) (de)
Niall McGinn

Niall McGinn (født 20. juli 1987) er en nordirsk fotballspiller som for tiden spiller for Aberdeen FC.Watt startet karrieren i League of Ireland Premier Division-klubbene Dungannon Swifts og Derry City før han kom til Celtic foran 2009-2010-sesongen. 
7. juli 2011 ble han lånt ut til Brentford i den nest høyeste engelske divisjonen Football League One og tegnet året etter en toårs kontrakt med Aberdeen etter at kontrakten med Celtic hadde gått ut.


== Landslaget ==
Han har spilt to kamper for det nordirske U23-landslaget og en kamp for B-landslaget.
Han ble tatt ut i Nord-Irlands EM-tropp til EM i Frankrike 2016.


== Referanser ==


== Eksterne lenker ==
(en) Niall McGinn – FIFA 
(en) Niall McGinn – UEFA 
(en) Niall McGinn – K League database 
(en) Niall McGinn – Transfermarkt 
(en) Niall McGinn – national-football-teams.com 
(en) Niall McGinn – WorldFootball.net 
(en) Niall McGinn – Soccerbase.com 
(en) Niall McGinn – FootballDatabase.eu 
(en) Niall McGinn – Soccerway 
(en) Niall McGinn – EU-Football.info
Cacık

Cacık er en fortynnet yoghurtdrikke fra Tyrkia, der yoghurt blandes med litt olivenolje, salt og agurkskiver, eventuelt litt hvitløk og dill. Den kan både spises alene og ved siden av tyrkiske retter som kebab, pide, lahmacun og döner. En variant av cacık som kalles tzatziki, som er mye brukt i også Hellas, er også veldig kjent, men denne har en mye tykkere konsistens enn den opprinnelige cacik, som ligner mer på ayran.


== Referanser ==
Tor Jevne

Tor Jevne (født 21. november 1928, død 24. mai 2001) var en norsk fotballspiller for Skeid og landslagsspiller for Norge.
I hjembyen Lillehammer spilte han på Fremad, som var en sammenslåing av Fremad og Mesna FK. Han gikk til Skeid i 1952 og var en av storscorerne i Hovedserien 1952-53. Mest kjent er han for sine seks mål mot Strømmen i oktober 1952, da de vant 8–1. Jevne gikk tilbake til Lillehammer på vårparten i 1953, men ble i mai 1953 nevnt i media som mulig prøvespiller for den italienske klubben ACF Fiorentina. Et alvorlig beinbrudd avsluttet hans karriere på toppnivå, og han hadde scoret 23 mål på 14 kamper for Skeid. Han spilte igjen for Fremad rundt 1960. Han scoret to mål for de norske «Old Stars» da de spilte 3–3 mot det danske «Bronzeholdet» den 30. juni 1965. Det tredje ble besørget av Lazio-Larsen. På 1980-tallet var han formann i Lillehammer Fotballklubb. Også sønnen Knut Jevne ble fotballspiller.


== Landslagskarriere ==
Med Frank Soo som landslagssjef, fikk Jevne sin debut for Norges herrelandslag i fotball den 10. juni 1952 da de tapte 1–2 for Finland på hjemmebane. Jevne var med i truppen til fotball under Sommer-OL 1952 (15. juli til 2. august), men fikk ikke spilletid. Den 19. oktober 1952 scoret han Norges siste mål da de slo Danmark 3–1 i København og ble nummer tre i nordisk mesterskap i fotball 1952–55. Hans siste landskamp var en vennskapskamp den 19. mai 1953, han scoret da Norge og England spilte 1–1 i Oslo.


== Se også ==
Liste over Norges landskamper i fotball for herrer 1950–1955


== Referanser ==


== Eksterne lenker ==
(en) Tor Jevne – Olympedia 
(en) Tor Jevne – national-football-teams.com 
(en) Tor Jevne – WorldFootball.net 
(en) Tor Jevne – EU-Football.info 
(no) Tor Jevne – Norges Fotballforbund 
(en) Tor Jevne på Eu-Football.info
(en) Tor Jevne på worldfootball.net